text: Stolen? Den får du med hjem
  26 juli 2014 kl. 10.06
  De håber på tørvejr i aften til udendørskoncerten med Hansi Hinterseer.
  Publikum får en Hansi Hinterseer-stol at sidde på til aftenens udendørs koncert i Fængslet i Horsens.
  - Når koncerten er slut, kan alle tage deres Hansi-stol med hjem. Så stolene, som vi har udviklet i samarbejde med Hansi Hinterseer, bliver et utraditionelt minde om koncerterne, siger Horsens & Friends-direktør Frank Panduro.
  Han glæder til koncerten.
  - Jo, for jeg kender disse koncerters publikum som dejligt. Og det bliver stort at se 5000 glade mennesker i en rigtig Hansi-stol - med øl-holder!, siger Frank Panduro.
  Også Hansi Hinterseer ser frem til koncerten:
  - Hjemme i Østrig har vi mange og gode traditioner med open air-koncerter, og vi satser på, at vi kan tage den hjertevarme stemning fra Alperne med til Horsens, siger Hansi Hinterseer.
  Koncerten med Hansi Hinterseer begynder kl. 20, men allerede fra kl. 15.30 optræder forskellige schlager-orkestre.
  